Soomaast on saanud Eesti põlislooduse pesa  tänu looduse kummalistele avaldumisvormidele ja siinse elanikkonna alalhoidlikkusele. Tsiteerides akadeemik Hans Trassi 2000. aastal koostatud rahvusparki tutvustavast kogumikust: "Soomaa kuulsuspäevad on veel ees." Soomaa rahvuspargi väärtust markeerivad talle läbi ajaloo antud erinevad kaitse tulemuslikkust määravad tunnistused, millega kaasneb ka laiem rahvusvaheline vastutus olemasolevate looduslike tingimuste säilitamisel.